Õpetajate Leht

"Tähelend 2025"
2025-11-19 17:30 - 21:00 (Europe/Tallinn)
Tunnustussündmus “Tähelend 2025” toimub 19. novembril kl 17.30–21 Tallinna Muusika- ja Balletikoolis.
Auhinnad annab üle minister Kristina Kallas. Sündmuse otseülekannet saab jälgida ministeeriumi Facebooki lehel

Tervisedenduse konverents „Tervisekommunikatsioon – kuidas murda läbi infomüra?“
2025-11-19 00:00 - 23:59
Tervise Arengu Instituut korraldab kolmapäeval, 19. novembril algusega kl 10 tervisedenduse konverentsi „Tervisekommunikatsioon – kuidas murda läbi infomüra?“.
Konverentsi programmiga saad tutvuda https://www.tai.ee/et/TervisedenduseKonverents2025

GIS-päev 2025
2025-11-19 00:00 - 23:59
GIS-päev 2025 – ruumiandmed toetavad nutikamat tegutsemist
Kolmapäeval, 19. novembril tähistatakse taas ülemaailmset GIS-päeva (GIS Day, Geographic Information Systems Day), mis on pühendatud geograafilise kirjaoskuse edendamisele. Tegemist on rahvusvahelise traditsiooniga, mis sai alguse 1999. aastal ning mida on Eestis järjepidevalt tähistatud alates 2005. aastast. GIS-päeva tähistamisest ja erinevatest sündmustest Eestis leiab infot www.alphagis.ee/gispaev.
GIS-päeva eesmärk on suurendada teadlikkust sellest, mis on ruumiandmed ja geoinfosüsteemid ning kuidas need aitavad mõista ja kujundada meid ümbritsevat maailma – alates kliimamuutuste seirest ja linnaplaneerimisest kuni hariduse, tervishoiu ja muude valdkondade igapäevategevusteni ning kõige erinevamate keeruliste probleemide lahendamiseni.
„GIS-päev on suurepärane võimalus näidata, et geoinfosüsteemid ei ole pelgalt kaardid, vaid võimsad tööriistad, mis aitavad ruumiliselt mõelda ning teha andmetel põhinevaid otsuseid,“ ütles ülemaailmse GIS-päeva toetaja Esri Eesti esindaja AlphaGIS OÜ juhatuse liige Aivo Vard. „Eestis on GIS-hariduse arendamine meie jaoks strateegiline prioriteet – soovime, et noored mõistaksid ruumiandmete (spatial data) ja ruumianalüüsi/AI (geospatial analysis/artificial intelligence) väärtust juba koolipingis.“
Kutsume kaasa lööma!
GIS-päev keskendub õpilaste ja üliõpilaste kaasamisele. Koolides ja ülikoolides üle maailma toimuvad töötoad ja konkursid, mille eesmärk on tuua ruumiandmed õppetöösse läbi praktiliste näidete ja inspireerivate projektide. AlphaGIS OÜ kutsub osalema GIS-päeva tähistamisel ning jagama oma kogemusi kaartide ja ruumiandmete rakendamisel. Iga kaart, andmekiht ja veebirakendus aitab näidata, kuidas ruumiandmed aitavad maailma paremini mõista ja kujundada.
19. novembril toimub üleriigiline GIS-päeva viktoriin – kõik saavad osaleda ja panna oma teadmised proovile. Täpsem info www.alphagis.ee/gispaev.
Kutsume haridusasutusi liituma GIS kooli programmiga
GIS-päeva raames kutsub AlphaGIS OÜ koole ja haridusasutusi liituma GIS kooli haridusprogrammiga – rahvusvahelise haridusalgatusega, mille eesmärk on pakkuda õpilastele ja õpetajatele tasuta juurdepääsu Esri ArcGIS tarkvarale ja õppematerjalidele. GIS kooli on haridusprogramm Eesti kutse- ja üldhariduskoolide õpilastele ja õpetajatele, mis on osa üleeuroopalisest programmist Esri GIS School Program Europe. Selle eesmärk on arendada õpilaste IKT-oskusi, motiveerida MATIK-õpet (matemaatika, teaduse, tehnoloogia, inseneeria ja kunstide õpetamist) ning edendada andmeanalüüsi ja ruumilise mõtlemise võimekust, kasutades kaarte ja GIS tarkvara. Programm aitab koolidel ja ülikoolidel lõimida geoinfosüsteemide kasutamise loodus-, ühiskonna- ja täppisteaduste õppetöösse ning julgustab õpetajaid kasutama kaasaegseid digitaalseid õppelahendusi, muuhulgas tehisintellekti tööriistu.
Lisateave programmi kohta www.alphagis.ee/giskooli

Uudishimupäeva arhitektuurilõuna
2025-11-17 13:00 - 14:00
Esmaspäeval, 17. novembril kell 13.00–14.00 uudishimupäeva arhitektuurilõuna Eesti Arhitektuurimuuseumis. Lõunapausil teeme koguhoidjate juhatusel ringkäigu arhitektuurimuuseumi arhiivis ja kogudes. Osalemiseks ostke muuseumipilet või kasutage muuseumikaarti. Vajalik on eelregistreerumine Fientas.

TALISe uuringu tulemusi tutvustav seminar
2025-11-17 12:15 - 16:30
TALISe uuringu tulemusi tutvustav seminar Tallinnas
17.11.2025 kl 12.15–16.30 TALIS 2024 uuringu tulemuste tutvustamine. Avaldame Tartu ja Tallinna ülikoolide poolt teostatud uuringu siseriikliku analüüsi tulemused.
Seminari päevakava:
12.15-13-00 Kogunemine ja soe lõunasöök.
13.00-13.10 HTMi esindaja tervituskõne.
13.10-14.15 TALIS 2024 tulemuste 1. osa arutelu. Fookus on õpetajatel ja õpetamisel. Anna-Liisa Jõgi, Veronika Kalle, Katrin Poom-Valickis, Krista Uibu, Merle Taimalu, Maarja Tinn.
14.15-15.00 TALIS 2024 tulemuste 2. osa arutelu. Fookus on koolijuhtidel ja juhtimisel. Eve Eisenschmidt, Margus Pedaste, Piret Oppi, Maarja Tinn.
15.00- 15:20 Kohvipaus.
15.20-16.15 TALIS 2024 tulemuste 3. osa arutelu. Fookus on õpetaja ja koolijuhi ametite jätkusuutlikkusel. Äli Leijen, Maarja Tinn, Anna-Liisa Jõgi, Margus Pedaste.
Küsimused ja arutelu laudades ning kokkuvõtted suures ringis.
16.15- 16.30 Kokkuvõtted.

Uudishimu päev
2025-11-17 00:00 - 23:59
Uudishimu päev.

Tantsuhariduse konverents
2025-11-15 12:00 - 17:00
Tantsuhariduse konverents toimub 15. novembril kl 12.00–17.00.
Eesti Tantsuhuvihariduse Liit tähistab oma 8. aastapäeva ning toob kokku tantsuhariduse võrgustiku, liikmeskonna, noored tantsijad, tantsuõpetajad, lapsevanemad ning head partnerid ja toetajad, kelle abil tantsuhuviharidus igapäevaselt toimida saab.

Lisainfo tantsuharidus@gmail.com

Eesti Muusikateraapia Ühingu 35. juubelikonverents "Kooskõla 2025"
2025-11-15 00:00 - 23:59
Eesti Muusikateraapia Ühingu 35. juubelikonverents “Kooskõla 2025” kutsub 15. novembril algusega kl 9.30 kõiki muusika, loovuse ja vaimse tervise huvilisi avastama, kuidas tõenduspõhised muusikateraapia praktikad ja valdkondadeülesed koostööd kõlavad ühes, toetades sügavamat enesemõistmist, taastumist ja inimestevahelist kooskõla.

Päev pakub mitmekesist programmi ettekannetest oma kogemuslike töötubadeni, kõnetades nii praktikuid kui ka teadmusjanulisi osalejaid.

Päeva lõpetab inspireeriv vestlusring mida modereerib kultuuriajakirjanik ja saatejuht Joonas Hellerma, kohtuvad artist Laura Põldvere, psühhiaater Viljar Veede, muusikaterapeut ja psühholoog Merle Hillep ja õppejõud ja pop-muusikakriitik Tõnis Kahu.
Täpsem programm ja esinejad https://muusikateraapia.eu/kooskolas-konverents-2025/

Tule kuulama, kogema ja kaasa mõtlema!

Eesti Muusika- ja Teatriakadeemia

Piletid saadaval Fientas https://fienta.com/…/eesti-muusikateraapia-uhingu-35…

Peaasi töötuba: Loovus ja vaimne tervis
2025-11-14 18:00 - 19:00
Neljapäeval, 14. novembril kell 18 Eesti Arhitektuurimuuseumis MTÜ Peaasi töötuba: Loovus ja vaimne tervis. Piletid Fientast.

Konverents "Heino Kaljuste – 100"
2025-11-14 11:00 - 17:00
Konverents “Heino Kaljuste – 100” toimub EMTA suures saalis 14. novembril
Tänavu novembris möödub 100 aastat armastatud koorijuhi ja muusikapedagoogi Heino Kaljuste sünnist. Seda märgilist päeva tähistatakse Eesti Muusika- ja Teatriakadeemias konverentsi, Heino Kaljuste raamatu „Kolmkümmend õppetundi” esitluse, maali ja näituse avamise ning töötubadega. Päeva lõpetab pidulik kontsert, kus astuvad üles muusikakollektiivid, kes on otseselt seotud Heino Kaljuste pärandiga – Tallinna Huvikeskus Kullo Kooristuudio Ellerhein ja Eesti Filharmoonia Kammerkoor.
Heino Kaljuste oli üks silmapaistvamaid Eesti koorijuhte ja pedagooge, kelle panus muusikapedagoogikasse on olnud märkimisväärne. Ta õpetas vaheaegadega aastatel 1955–1986 Tallinna Pedagoogilises Instituudis ja Tallinna Riiklikus Konservatooriumis, kus juhendas tulevasi koorijuhte ja andis edasi oma metoodilisi teadmisi. 1950. aastal asutas ta Tallinna Pioneeride ja Koolinoorte Palee lastekoori, millest hiljem kujunes välja tütarlastekoor Ellerhein. Kaljuste juhatas seda koori kuni oma surmani ning pani aluse traditsioonile, mis on kestnud põlvest põlve. Tänapäeval on Kooristuudio Ellerhein jätkanud tema pärandit, kujundades noori lauljaid ja kandes edasi tema töö vaimu.
Konverentsi ajakava:
11.00–12.15 Konverentsi avamine ja ettekanded
• Heino Kaljuste – koolimuusika uuendaja omas ajas – Urve Läänemets, Kadi Kaja
• Heino Kaljuste – noorte laulupidude algataja ja dirigent – Riina Roose
• Kaljuste. Heino Kaljuste. Suurest õpetajast pisikese viisipidaja pilgu läbi – Riina Turi (ellerheinlane 1971–1979)
12.15–12.45 Kohvipaus
12.45–13.45 Vestlusring: Heino Kaljuste pärand
13.45–14.30 Lõuna
14.30 Näituse avamine
15.00–15.40 Töötuba 1 – Töö vokaaliga Tütarlastekooris Ellerhein – Egle Veltmann

15.00–15.40 Töötuba 2 – Relatiivse solfedžo töötuba nooremale astmele (lastekoor) – Mall Ney
15.50–16.30 Töötuba 3 – Töö ettevalmistuskooriga – Maarian Toompere

15.50–16.30 Töötuba 4 – Relatiivse solfedžo töötuba vanemale astmele (tütarlastekoor) – Ülle Sander
17.00 Maali avamine ja Heino Kaljuste raamatu „Kolmkümmend õppetundi“ esitlus
Konverentsi osalustasu: 20 eurot.
Registreerimine avatud kuni 7. november SIIN
Konverentsi programmi ja hinna sisse kuulub ka õhtune kontsert.

Huvihariduskonverents "PIIRideta huviHARIDUS – kas lõimingul on piirid?"
2025-11-14 00:00 - 23:59
Huvihariduskonverents “PIIRideta huviHARIDUS – kas lõimingul on piirid?”
14. november 2025 Kiviõli Kunstide Koolis
Info

Kõrghariduspäev „Õpi Tartus!“
2025-11-14 00:00 - 23:59
Tartu kõrgkoolid tutvustavad Tallinnas tudengipealinna õpivõimalusi
14. novembril toimub juba kümnendat korda Tallinnas Kultuurikatlas traditsiooniline kõrghariduspäev „Õpi Tartus!“, kus gümnasistid saavad varakult tutvuda Tartu õppimisvõimalustega.
Kõrghariduspäeval osaleb seitse Tartu kõrgkooli: Tartu Ülikool, Eesti Maaülikool, Kaitseväe Akadeemia, Eesti Lennuakadeemia, Kõrgem Kunstikool Pallas, Tartu Tervishoiu Kõrgkool ja Tallinna Tehnikaülikooli Tartu kolledž. Kõrgkoolide esindajad tutvustavad erialasid nii messialal, töötubades kui ka konverentsil. Üritus on kõikidele osalejatele tasuta.
Kõrghariduspäeva konverentsiosas räägivad enda erialavalikutest Tartu kõrgkoolide üliõpilased ja vilistlased. Seekord keskendutakse üliõpilaste toimetulekule, muu hulgas majanduslikule hakkamasaamisele. Näiteks usutletakse sel teemal investorit ja rahatarkuse edendajat Ilona Tinti ning pakutakse kõigile huvilistele kohapeal individuaalset karjäärinõustamist.
Päeva jooksul toimub ligi 30 töötuba, kuhu saab registreeruda Fienta keskkonna kaudu. Kohti on piiratud arv. Tartu Tervishoiu Kõrgkool kutsub huvilisi tervishoiuteemalisse põgenemistuppa. Tallinna Tehnikaülikooli Tartu kolledži inseneridega saab luua ehituskonstruktsiooni. Kunstihuvilistel on võimalik kätt proovida Kõrgema Kunstikooli Pallas töötubades.
Kaitseväe Akadeemia korraldab taas menuka otsustusmängu „Mina suudan“. Eesti Lennuakadeemia tudengid räägivad lähemalt lennukiõnnetuste uurimisest ning Maaülikooli üliõpilased tutvustavad veeinseneride maailma. Tartu Ülikooli töötoas luuakse koos huvilistega Tallinna kesklinnast 3D-mudel ning matkitakse Euroopa Parlamendi tööd.
Üritust juhib meelelahutaja Andreas Melts. Pane kõrghariduspäev oma kalendrisse kirja! Lisainfo leiad veebilehelt opitartus.ee.

Kadripäev Eesti Vabaõhumuuseumis
2025-11-13 00:00 - 2025-11-21 23:59
13.11–21.11 Kadripäev Eesti Vabaõhumuuseumis (Eesti Vabaõhumuuseum, Vabaõhumuuseumi Tee 12, Tallinn, Eesti )
Kadripäeval liiguvad ringi kadrid – ilusad, puhtad ja valged. Et olla peredes oodatud külaline, ei piisa ainult huvitavast väljanägemisest. Mida üks tõeline kadrisant teadma peaks, saab õppida just meil. Vaata lisa https://lydian.ee/broneeri/programmid/evm/kadripaev/

Konverents „Väikeriigi väljakutsed segastel aegadel"
2025-11-13 00:00 - 2025-11-14 23:59
Konverents „Väikeriigi väljakutsed segastel aegadel” toimub 13. ja 14. novembril Tallinna Ülikoolis.
Eesti kui väikeriik on silmitsi mitme kriisiga. Teravnenud geopoliitiline olukord mõjutab meeleolusid ka riigi sees. Sisemine ärevus võib aga viia ebavõrdsuseni ja kujuneda välispoliitiliseks konfliktiks. Need tasandid on omavahel seotud ja moodustavad terviku. Kuid praegu pole küsimus üksnes eksistentsis, sest Eesti on palju ambitsioonikam – küsimus on ülesehitud riigi kestlikkuses, arengus ja ka paremas tulevikus.
Tallinna Ülikooli ühiskonnateaduste instituut (ÜTI) pakub oma 10. aastapäeval parimat foorumit nendele küsimustele vastuste leidmiseks. Kahepäevane konverents toob Tallinna ülikooli teadlased, praktikud ja poliitikakujundajad, üliõpilased ja vilistlased, et arutleda väikeriigi rolli ja kestlikkuse üle kriiside ajastul.
Konverents toimub kahel päeval: 13.11 on ettekanded ja arutelud ühel laval ja pakuvad laiemat vaadet, 14.11 sessioonid toimuvad paralleelselt ja tegelevad teemadega süvitsi. Osaleda saab mõlemal päeval, konverents on tasuta.
Tallinna Ülikooli Astra majas (Narva mnt 29, linnaku plaan) auditooriumites Maximum ja Euroopa saal. Konverentsile registreerimine on Astra peauste juures, millest Maximum jääb paremale ja Euroopa saal vasakule. Lähim parkla asub ülikooli Mare maja (Uus-Sadama 5) ees ning kesklinna poole üle tee on teine parkla EP39. Kuidas tulla ja parkida, rohkem infot siit.
Kava

Eesti Kutseõppe Edendamise Ühingu sügisseminar ja kutseõpetajate suurkogu
2025-11-13 00:00 - 2025-11-14 23:59
13.–14. november − Eesti Kutseõppe Edendamise Ühing (EKEÜ) sügisseminar ja kutseõpetajate suurkogu Pärnus.

Rakenduskõrgkoolide visioonipäev „Tulevikukindel õppejõud“
2025-11-13 00:00 - 23:59
Rakenduskõrgkoolide visioonipäev „Tulevikukindel õppejõud“

13. novembril toimub Tartus, V Konverentsikeskuses rakenduskõrgkoolide visioonipäev „Tulevikukindel õppejõud“, mis toob kokku rakenduskõrgkoolide õppejõud, valdkondlikud eksperdid ja juhid, õppejõudude arengu toetajad ning õppimise ja õpetamise kvaliteedi edendajad.
Visioonipäeva eesmärk on avada rakenduskõrgkooli õppejõu mitmekesist rolli, toetada teadus- ja loometöö lõimimist ning mõtestada kõrghariduse tulevikusuundi ja ühiskonna ootuseid.
Fookuses on

Rakenduskõrgkooli õppejõud – praktik, teadlane, loomeinimene.
Õppejõud 2025 – väljakutsed ja võimalused.
Ühiskonna ja tööandjate ootused õppejõududele tuleviku perspektiivis.
Mida saame õppida rahvusvahelisest kogemusest?
Rakenduskõrgkooli õppejõu identiteet.

Visioonipäeva peaesinejad on rakenduskõrgkoolide õppejõud, kes avavad õppejõu erinevaid tahke teadus-, arendus- ja loometöös, kogukonna teenimises ning mõtestavad õppejõu kui praktiku panust. Arutletakse tööandjate ja ühiskonna ootuste üle rakenduskõrgharidusele ja lõpetajatele. Lisaks tulevad esitlusele ettekanded rahvusvahelistelt ekspertidelt, kes käsitlevad rakenduskõrghariduse võimalusi töökohapõhise ja regionaalse õppe edendamisel.
Ootame Sind registreeruma hiljemalt 5. novembriks https://koolitus.edu.ee/sisekoolitus/17831. Visioonipäeval saab osaleda kohapeal ning sündmus salvestatakse järelvaatamiseks.
Ajakava

Veebiseminar "Karjääriõpe ja -nõustamine Soome koolides"
2025-11-12 14:00 - 16:00
Rahvusvaheline veebiseminar “Karjääriõpe ja -nõustamine Soome koolides”
12. novembril toimub Haridus- ja Noorteameti Euroguidance Eesti eestvedamisel rahvusvaheline veebiseminar “Karjääriõpe ja -nõustamine Soome koolides”.
Seminaril tutvustab värskeid uuringutulemusi Jyväskylä Ülikooli Haridusteaduste Instituudi projektijuht ja karjäärivaldkonna uurija Outi Ruusuvirta-Uuksulainen. Praktilist kogemust jagavad Helsingi Keelte Gümnaasiumi karjäärispetsialist ja Helsingi Ülikooli uurija Laia Saló i Nevado ning Haaga-Helia Rakenduskõrgkooli õpetajakoolituse õppejõud Pia Ranna.
Veebiseminar toimub inglise keeles, eestikeelse sünkroontõlkega.
Täpsem info kodulehel. Registreerimine kuni 10. novembrini siin.

Lõimumiskonverents „Ühtsus ja mitmekesisus – tasakaalu otsingul“
2025-11-12 00:00 - 23:59
Rahvusvaheline lõimumiskonverents keskendub ühiskonna vastupidavusele ja ühtsusele

12. novembril toimub traditsiooniline rahvusvaheline lõimumiskonverents, mille teema on sel aastal „Ühtsus ja mitmekesisus – tasakaalu otsingul“. Konverents kutsub arutlema, kuidas luua ja hoida ühiskonna ühtekuuluvustunnet ajal, mil kiired muutused ning kasvavad pinged ja polariseerumine teevad selle väljakutserohkeks.

Integratsiooni Sihtasutuse ja Kultuuriministeeriumi koostöös toimuv lõimumiskonverents toob juba kaheteistkümnendat korda kokku tunnustatud teadlased ning praktikud Eestist ja teistest riikidest.
„Ühtsuse ja mitmekesisuse vahel tasakaalu otsimine on pidev protsess, mis nõuab teadlikkust, empaatiat ja valmisolekut teineteist kuulata. Lõimumiskonverents loob ruumi, kus osalejad saavad koos otsida vastuseid sellele, kuidas tugevdada meie ühiskonna sidusust ja vastupidavust,” ütles Integratsiooni Sihtasutuse juhataja Dmitri Moskovtsev.
Konverentsi avab kultuuriminister Heidy Purga. Seejärel arutlevad Eesti, Suurbritannia, Iirimaa, Kanada, Rootsi, Saksamaa, Soome, Ukraina ja teiste riikide teadlased ning praktikud, kus on tasakaal, mis aitab ühiskonnal muutuste keskel püsida terve ja tugevana.
„Kogemusi jagavad ja küsimustele vastavad tunnustatud eksperdid. Näiteks astub üles Berliini Sotsiaalteaduste Keskuse professor Wolfgang Merkel, kelle uurimistöö keskendub demokraatia vastupidavusele ja ühiskondlikule lõhestumisele – teemadele, mis on tänases maailmas üha olulisemad. Lisaks tuleb aruteludesse esinema Queensi Ülikooli professor Zsuzsa Csergő, kes uurib rahvuslust ja demokraatiat mitmekesistes ühiskondades,” tõi näiteid lõimumiskonverentsi programmijuht Marianna Makarova.
Traditsiooniliselt lisandub ettekannetele ja aruteludele ka Eesti parlamendierakondade poliitiline arutelu.
Lõimumiskonverents toimub Tallinnas, Hilton Tallinn Park hotellis. Konverentsil saab osaleda nii kohapeal eelnevalt registreerudes kui ka veebiülekande vahendusel. Ettekandeid ja arutelusid saab jälgida sünkroontõlkega eesti, inglise ja vene keelde.
Lõimumiskonverentsi esinejate ja kavaga saab tutvuda siin. Osalemiseks tuleb täita registreerimisvorm hiljemalt 31. oktoobriks 2025. Üritust toetab Briti Nõukogu.

Teaduskommunikatsiooni konverents “Teaduskommunikatsiooni roll ühiskonnas”
2025-11-12 00:00 - 23:59
Tänavune teaduskommunikatsiooni konverents “Teaduskommunikatsiooni roll ühiskonnas” toimub 12. novembril algusega kell 10 Tallinnas Viru hotellis. Konverentsi fookuses on sel korral teaduse usaldusväärsus ja teaduskommunikatsiooni roll ühiskondlike protsesside mõjutamisel.
Tänavuse konverentsi peaesineja on Niels G. Mede, Wageningeni Ülikooli teaduskommunikatsiooni kaasprofessor, kelle juhtimisel viidi läbi mahukaim COVID-järgne uuring, mis keskendus usaldusele teadlaste vastu (TISP). Ta tutvustab globaalseid trende ning seda, mis rolli teaduskommunikatsioon selles omab ja millele peaksid teaduskommunikaatorid neid arenguid arvesse võttes tähelepanu pöörama. Samuti tutvustab ta värskeid uuringutulemusi (68 riigi tulemuste põhjal) teadusteemadega kokku puutumise ja nendega suhestumise kohta. Ta on uurinud ka ühiskonna polariseerumist ja populismi.
Konverents on mõtteliselt jagatud kolme plokki:
I plokk – Usaldus teaduse vastu ja erinevate osapoolte roll selle kujunemisel
Kuuleme millised suundumused on maailmas seoses usaldusega teaduse vastu ning kuidas teadusinfot tajutakse ja kasutatakse.
II plokk – Teaduskommunikatsiooni laiem kaal
Vaatleme Eesti kohalike näidete najal milline on teaduskommunikatsiooni mõju inimese hoiakutele ja käitumistele, aga ka laiemalt meie julgeolekule. Samuti võtame luubi alla teadlaste meediastumise temaatika ning arutleme miks me üldse vajame tugevat ajakirjandust ning miks teadusajakirjandus peaks olema selle osa?
III plokk – Teaduskommunikatsiooni mõju
Konverentsi viimases osas otsime vastuseid küsimustele mida teaduskommunikatsioon peaks muutma ja mida ta juba on muutnud. Ploki avavad näited elust enesest kuidas on teadusega seotud teemadel suudetud kaasata avalikkust suurte ideede taha. Konverentsi lõpetab paneelarutelu, kus arutleme teadusega seotud erinevatel rinnetel tegutsevate ekspertidega, milline on eri osapoolte roll teaduse vastu usalduse tekitamisel.
Konverentsil toimub ka traditsiooniline Eesti teaduse populariseerimise auhindade üleandmine.
Info

(H)ARUTUS: Hooliv keskkond.
2025-11-11 18:00 - 19:00
Teisipäeval, 11. novembril kell 18 Eesti Arhitektuurimuuseumis (H)ARUTUS: Hooliv keskkond. Muuseumide roll vaimse tervise toetamisel.

Karin Hallas-Murula raamatu „Eugen Habermann ja Herbert Johanson. Eesti modernismi klassikud“ esitlus
2025-11-11 16:00 - 17:00
Teisipäeval, 11. novembril kell 16 on Eesti Arhitektuurimuuseumis Karin Hallas-Murula raamatu „Eugen Habermann ja Herbert Johanson. Eesti modernismi klassikud“ esitlus.

Üle-eestiline noorsootöö nädal
2025-11-10 00:00 - 2025-11-16 23:59
10.–16. november – üle-eestiline noorsootöö nädal.

TalTech Tehnoloogiakooli isadepäev
2025-11-09 11:00 - 12:30
TalTech Tehnoloogiakooli isadepäev toimub 9. novembril kella 11–12.30.
Ootame lapsi koos isadega meisterdama, katsetama, avastama Tehnoloogiakooli töötubadesse https://taltech.ee/sundmused-ja-laagrid

Kübervõistluse Telia Cyber Battle of Estonia ja KüberNaaskel 2025 finaal
2025-11-09 00:00 - 23:59
Kübervõistluse Telia Cyber Battle of Estonia ja KüberNaaskel 2025 finaal 9.11.25
Tallinnas toimuvas finaalis osalevad 50 parimat 20. septembri eelvoorust edasipääsejat, kelle seast selguvad parimad eetilised häkkerid ning kuulutatakse välja „Aasta Küberkool“ ja „Küberteadlik noortekeskus” tunnustuse saajad. Suurejoonelise finaali ülekannet näeb otse Telia Inspira kanalilt.
Korraldavad CTF Tech, Telia, SA CR14, TalTech ja CybExer Technologies.
Loe lisaks https://ctftech.com

AHHAA Robolahing 2025
2025-11-08 08:00 - 17:00
Robolahing – teras kohtub tulega! Eesti kõige rajum robotivõitlus, kus kohtuvad inseneeria tipptase ja raju terase lahing. Tehnoloogiline gladiaatorite lahing pakub igale pealtvaatajatele tõelist adrenaliini! Baltikumi ja Põhjamaade ainulaadne lahingurobotite võistlus, kus spetsiaalsel areenil lähevad vastamisi koolide ja tavavõistlejate ehitatud robotid. Võidab see, kes viimasena ellu jääb.

40 lahingmasinat kahes erinevas kaaluklassis – alates välgukiiretest siblijatest kuni suurte ja raskete hävitajateni. Omavahel võistlevad nii spetsialistid, koolid kui ka hobiinsenerid.
Lahinguväli nagu Hollywoodis – tugevdatud areen täis leeke, tossu ja salajasi püüniseid.
Võidab see, kes ellu jääb – igas matšis võitlevad robotid ellujäämise nimel. Viimane, kes liigub, on võitja.

Festivalil jagatakse auhindadena välja 12 000 eurot!

Tänavu toimub ühe päeva jooksul kaks lahingvooru. Lisaks ootab kõiki festivalipassi omanikke toitlustustelk koos erinevate lisategevustega väikestele ja suurtele.

Pileteid on piiratud koguses ja eelmüük juba käib. Piletid leiad Piletilevist!

Raamatukoguhoidjate erialapäev
2025-11-07 10:30 - 16:00
Kas lapse kasvatab lugejaks kodu, kool või raamatukogu?
Eestlased peavad ennast lugevaks rahvaks. Meie laste ja noorte PISA testi tulemused funktsionaalses lugemises on maailma ühed parimad. Samal ajal näitavad üldised trendid ja uuringud, et nii lapsed, noored kui ka täiskasvanud loevad järjest vähem ja lühemaid tekste.
Üha rohkem tekib küsimus, kes vastutab selle eest, et lapsest kasvaks lugeja. Kas see on kodu ja lapsevanema ülesanne? Või kooli ja õpetaja töö? Milline roll on raamatukogul? Kas pikkade tekstide lugemine võib tulevikus olla juba keeruline? Nendele küsimustele proovime leida vastuseid 7. novembril Tallinna Südalinna raamatukogus toimuval raamatukoguhoidjate erialapäeval.
Arutleme, miks on lugemine tänapäeva maailmas eluliselt tähtis ja kuidas lugemisharjumust toetada. Oma mõtteid ja teadmisi jagavad teadlased Marju Lauristin ja Jaan Aru, kirjanik ja semiootik Valdur Mikita, Peaasi.ee haridusspetsialist Karin Lillemaa ning Haridus- ja Teadusministeeriumi õppekava valdkonna peaspetsialist Hele Liiv-Tellmann ja teised vestlusringis osalejad.
Tallinna Raamatukogude korraldatav raamatukoguhoidjate erialapäev toimub kord aastas ja on pühendatud Aleksander Sibulale, kes oli raamatukogu direktor aastatel 1921–1950 ja eesti raamatukogunduse arendaja.
Huvipakkuvaid teemasid erialapäevalt saad jälgida otseülekandena 7. novembril alates kella 10.30 youtube.com/watch?v=eprqf7hFZWo
Erialapäeva kava:

10.35 Raamatust ja looduse raamatust – Valdur Mikita, kirjanik ja semiootik
11.00 Lugemise tähtsus laste ja noorte toimetuleku ja vaimse tervise toetamisel – Karin Lillemaa, haridussuuna spetsialist, Peaasi
11.30 Funktsionaalse lugemisoskuse tõstmisest koolis – Hele Liiv-Tellmann, õppekava valdkonna peaekspert, Haridus- ja Teadusministeerium
12.00-13.00 Paus
13.00 Raamatuaasta lugemisuuringust – Marju Lauristin, sotsiaalteadlane
13.30 Kodu, kool, raamatukogu – kes vastutab lapse lugemise eest? Vestlusringis arutlevad teadlane Jaan Aru, õpetaja Reet Varik, raamatukoguhoidja Kadi Anga ja lapsevanem Deisi Helemäe-Sarv. Modereerib Helery Maidlas Eesti Väitlusseltsist.
15.00 Praktilisi nippe laste ja noorte lugemisharjumuse loomiseks ja säilitamiseks – Merle Tanilsoo, Tallinna Raamatukogude lastetöö peaspetsialist

Õpetajate inspiratsioonipäev
2025-11-07 00:00 - 23:59
7.november – õpetajate inspiratsioonipäev.

Grete Tiigiste kuraatorituur näitustel “Joonistatud paralleelilmad” ja “Kui ma parasjagu maju ei välja ei mõtle…”
2025-11-05 17:30 - 18:30
Kolmapäeval, 5. novembril kell 17.30 on võimalus osaleda kuraator Grete Tiigiste tuuridel Eesti Arhitektuurimuuseumi näitustele “Joonistatud paralleelilmad” / “Into the Droame” ja “Kui ma parajasti maju välja ei mõtle …”.

Oskuste Akadeemia seminar
2025-11-05 16:00 - 17:00
Kas AI mõjul saavad kõikidest IT-spetsialistid?
Millised IT-ametid on olemas ja millised võiksid jääda püsima AI-ajastul? Milliseid oskusi on vaja inimestel, kes ei ole IT-spetsialistid, et AI-lahendustest maksimaalselt kasu saada?
Novembrikuu Oskuste Akadeemia seminaril (5.11 kl 16–17) räägime IT-ametitest, AI-oskustest ja sellest, kuidas Oskuste Kompass ametites ja oskustes orienteeruda aitab. Teemat avavad Eesti Infotehnoloogia ja Telekommunikatsiooni Liidu nõunik Jüri Jõema ja Kutsekoja OSKA uuringujuht Urve Mets. Veebiseminari juhib Kutsekoja oskuste süsteemi arendusjuht Kerli Požogina.
Registreerumine https://koolitus.edu.ee/training/17969
Lisainfo https://kutsekoda.ee/oskuste-akadeemia/

Saaremaa Inseneeriapäev
2025-11-05 12:40 - 15:00
Saaremaa Inseneeriapäeval on osalemas 260 õppijat
Kuressaare Ametikool korraldab koos Eesti Inseneride Liidu jt partneritega 5. novembril Saaremaa Inseneeriapäeva, kuhu on registreerunud 260 noort maakonna põhikoolidest.
„Inseneeria on majanduskasvu ja innovatsiooni mootor. Oma üritusega tahame toetada seda, et rohkem noormehi ja neidusid valiks inseneeria erialasid edasi õppimiseks ja inseneeria oma tööalaseks karjääriks,“ rääkis ametikooli inseneriakadeemia projektijuht Astra Mõistlik.
Ametikooli Tehnoloogiamajakas Upal saavad noored kuulata inspiratsioonikõnelejat ning osaleda töötubades, mis käsitlevad robootikat, ehitust, mehaanikat, elektrit, taastuvenergiat ja kaasaegseid tehnoloogilisi töövahendeid.
Töötubasid viivad läbi Tallinna Tehnikakõrgkool, TalTech, Kuressaare Ametikool, Tallinna Lasnamäe Mehaanikakool ja Tallinna Ehituskool.
Eesti Inseneride Liidu kõrval on korralduspartneriks Eesti Energia Avastuskeskus.
Kuressaare Nooruse Kool viib õpetajatele läbi ettekande „Seilates võimalustesse“, kus tutvustatakse inseneeriateemalise koostööprojekti tulemusi.
Inseneeriapäev kestab 5. novembril kell 12.40-15.00.
Üritust rahastab Inseneriakadeemia programm.
